


Z A P I S N I K
15. sjednice Vijeća MO “Nadbiskup Antun Bauer“
održane dana 30. lipnja 2022. g. s početkom u 18.00 sati  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Marina Bauer, Zlatan Krajina i Goranka Tropčić Zekan. 
Predsjednica Vijeća MO pozdravlja sve prisutne i konstatira da su nazočni tri članovi/ice Vijeća te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 14. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 14. sjednice Vijeća MO.
Predsjednica Vijeća otvara raspravu o predloženom Dnevnom redu 15. sjednice Vijeća MO. Vijeća jednoglasno, bez rasprave, donosi sljedeći

                                                                 DNEVNI  RED
1. Prioriteti za Plan komunalnih aktivnosti za 2023. godinu
2. Pitanja, prijedlozi, razno

Ad.1. Prioriteti za Plan komunalnih aktivnosti za 2023. godinu
Članovi vijeća jednoglasno donose
 
ZAKLJUČAK
o  prioritetima za Plan komunalnih aktivnosti za 2023. godinu

1. Vijeće predlaže postavljanje dvije dodatne klupe za sjedenje u Parku u Martićevoj ulici – zapadna strana parka, okruženo ulicama Martićeva – Mala Martićeva – Bulićeva. Na tom mjestu postavljena je samo jedna klupa, a ostalo je mjesta za još dvije dodatne. 
2. Postavljanje četiri klupe za sjedenje u Parku Envera Čolakovića po dvije na svaku stranu pristupne ceste prema kolnom ulazu u zgradu.    
3. Ovaj će zaključak biti dostavljen Vijeću Gradske četvrti Donji grad


Ad.2. Pitanja, prijedlozi, razno
Ponovno smo razgovarali o pitanju odbijenog uspornika u području raskrižja ulica Antuna Bauera i ulice Brešćenskoga, te smo ponovno zaključili da ne odustajemo od smirivanja prometa u tom dijelu, te omogućavanja sigurnijeg prelaska ulice Antuna Bauera. 
Nakon duže rasprave zaključeno je da zasigurno postoji više načina smirivanja prometa i osiguravanja funkcioniranja pješačkog prelaza (zebre), stoga:

Članovi vijeća jednoglasno donose 

ZAKLJUČAK

1. Vijeće Mjesnog odbora Nadbiskup Antun Bauer traži da stručne službe Gradskog ureda za promet predlože adekvatan način smirivanja prometa u ulici Antuna Bauera i osiguravanje sigurnog pješačkog prelaza u istoj ulici (križanje s ulicom Brešćenski). 

2. Ovaj Zaključak će se proslijediti Vijeću Gradske četvrti Donji grad na daljnje postupanje


Sjednica je završila u 19.15.
Zapisnik vodila: Goranka Tropčić Zekan

Predsjednica
MO „Nadbiskup Antun Bauer“

Goranka Tropčić Zekan, v.r.

